LIII.  Privilegium pro ecclesia S. Joannis Modoetiensi.   (Laterani, Maii 15.) [UGHELLI,  Italia sacra,  IV, 62.]
Author: Clemens III

CLEMENS episcopus, servus servorum Dei, dilectis filiis OBERTO, Modoetiensi archipresbytero, ejusque fratribus, tam praesentibus quam futuris, canonice substituendis in perpetuum.

Pia postulatio voluntatis effectu debet prosequente compleri, ut et devotionis sinceritas laudabiliter enitescat, et utilitas postulata vires indubitanter assumat. Quapropter, dilecti in Domino filii, vestris postulationibus clementer annuimus, et ecclesiam B. Joannis Baptistae de Modoetia, in qua divino mancipati estis obsequio, ad exemplar praedecessorum nostrorum beatae memoriae Callixti, Innocentii, Coelestini, Anastasii et Alexandri, Romanorum pontificum, sub B. Petri et nostra protectione suscipimus et praesentis scripti privilegio communimus, statuentes ut quascunque possessiones, et quaecunque bona eadem Ecclesia usque ad tempus promotionis domini Urbani praedecessoris nostri, juste pacificeque possedit, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis, ipsam videlicet ecclesiam S. Joannis Baptistae, cum omnibus capellis et pertinentiis suis, videlicet ecclesiam S. Michaelis, S. Salvatoris, S. Petri, S. Victoris, S. Laurentii cum hospitali, S. Alexandri de Blandino, S. Martini, S. Blasii, S. Agathae, S. Mauritii cum hospitali, S. Ambrosii, S. Donati cum hospitali, S. Fidelis, S. Anastasiae in Dotano; ecclesias S. Carpophori et S. Mariae de Surturi in Sexto; ecclesias S. Alexandri, S. Salvatoris, S. Michaelis, S. Eusebii, S. Mariae de Teneblavo, S. Mariae de Sundri; plebem S. Juliani de Colonia cum omnibus capellis suis, videlicet in Albariat; ecclesias S. Martini, S. Mauritii in vico Modroni; ecclesiam S. Remigii in Colonia, ecclesias S. Gregorii, et S. Nazarii in Caliate; ecclesias S. Carpophori et S. Alexandrini cum hospitali in Concoretio; ecclesiam S. Eugenii in Valate, ecclesias S. Mariae et S. Fidelis in Clamella, ecclesiam S. Sisinnii, et monasterium S. Petri. Confirmationem quoque electionis Cremellensis abbatissae, sicut a bonae memoriae quondam Robaldo Mediolanensi archiep. rationabiliter vobis concessa est, et scripto suo firmata; jus etiam et rationabiles consuetudines, quas in eadem B. Petri Ecclesia de Cremella habetis, vobis pariter confirmamus. Ecclesiam etiam S. Gregorii in Ormano, in Blociano, ecclesiam S. Joannis, S. Gregorii de Calciago, S. Joannis de Varena, S. Mariae de Sara, S. Petri de Sirone, S. Joannis de Castro Marcio; decimam totius territorii de Modoetia, decimam totius territorii de Sexto, decimatione de Tenebioco excepta; decimam totam de territorio de Coliate, decimam de Conceretio, decimam quae pervenit ex locis de plebe Coloniae, videlicet ex loco Coloniae, ex loco vico Modroni, et ex loco Albatiate; principales etiam possessiones, videlicet curiam Cremellae, curiam Bruciati, curiam Varenae, curiam castri Martis, curiam Lauredi, curiam Calphurii, curiam de Leucate, vobis, et per vos Ecclesiae vestrae nihilominus confirmamus. Sane illa feudorum beneficia, quae reverendae memoriae Jordanis, quondam Mediolanensis archiepiscopus, vestrae Ecclesiae in praenominatis ecclesiis ad communem fratrum sustentationem discrete concessit, vobis vestrisque successoribus auctoritate apostolica roboramus, prohibentes ut nulli omnino hominum liceat ea deinceps a communi fratrum utilitatem auferre, subtrahere, vel modis quibuslibet immutare. Libertates praeterea, et immunitates antiquas, et rationabiles consuetudines Ecclesiae vestrae concessas, nec non a praedictis praedecessoribus nostris confirmatas, et usque ad tempora promotionis memorati Urbani praedecessoris nostri observatas, ratas statuimus, easque futuris temporibus illibatas manere censemus, non obstante si quid contra concessionem et confirmationem praedictorum Romanorum pontificum rationabiliter fuerit immutatum. Prohibemus insuper ut nullus infra parochiam vestram, absque vestro assensu, ecclesiam vel capellam de novo aedificare praesumat, salvis privilegiis Romanorum pontificum. Decernimus ergo ut nulli omnino hominum liceat praefatam ecclesiam temere perturbare, etc., salva in omnibus sedis apostolicae auctoritate, et Mediolanensis archiepiscopi canonica instituta. Si qua igitur. Amen. Ego Clemens Ecclesiae catholicae episcopus. Ego Theobaldus Ostien. et Vellet. episcopus. Ego Joannes presbyter cardinalis tit. Sancti Marci. Ego Laborans presbyt. cardinalis Sanctae Mariae trans Tiberim titulo Calixti. Ego Pandulfus presb. card. titulo Basilicae XII Apostolorum. Ego Melior presb. card. SS. Joan. et Pauli, tit. Pamachii. Ego Rad. tit. S. Praxedis presb. card. Ego Petrus tit. S. Clementis presb. card. Ego Bobo tit. S. Anastasiae presb. card. Ego Alexius presb. card. tit. S. Susannae. Ego Petrus diaconus card. Sanctae Mariae in Cosmedin. Ego Gratianus Sanctorum Cosmae et Damiani diaconus cardinalis. Ego Octavianus Sanctorum Sergii et Bacchi diaconus cardinalis. Ego Soffredus Sanctae Mariae in Via Lata diac. card. Ego Joannes Felix S. Eustachii diac. card. juxta templum Agrippae. Datum Laterani per manum fratris Moysi, Romanae Ecclesiae subdiaconus, vicem agentis cancellarii, Id Maii, indict. sexta, Incarnationis Dominicae 1188, pontificatus vero domni Clementis papae III anno primo.